ai4bharat/Pralekha huggingface dataset:
محنت اور روزگار کی وزارت
سروس پورٹل ٹی سی ایس آئن کے تعاون/شراکت داری میں نیشنل کریئر سروس پورٹل پر مفت آن لائن کریئر تربیتی پروگرام کا آغاز
این سی ایس کے ذریعہ لاک ڈاؤن کے دوران 76 آن لائن ملازمت میلوں کا انعقاد
نئی دہلی،29مئی 2020/این سی ایس اپنے رجسٹرڈ ملازمت کے درخواست دہندگان ، ملازمت کے متلاشیوں کے لئے ٹی سی ایس آئن کے تعاون سے ایک مفت آن لائن کریئر ٹریننگ پروگرام کا اہتمام کرنے جارہا ہے۔ سافٹ اسکلز کا یہ تربیتی پروگرام طلبا کو ان کی شخصیت کی نشوونما میں مدد کرے گا اور ساتھ ہی انہیں صنعتوں کے ذریعہ مطالبہ کی جانے والی اور انگریزی دونوں زبانوں میں کرایا جائے گا۔
محنت اور روزگار کی وزارت ، حکومت ہند نے قومی روزگار خدمات کو تبدیل کرکے نیشنل کریئر سروس  پروجیکٹ کو نافذ کیا ہے، تاکہ آن لائن پورٹل  کے توسط سے روزگار سے متعلق تمام خدمات جیسے کہ روزگار /نوکری کی تلاش ، کریئر سے متعلق مشاورت، پیشہ وارانہ رہنمائی ، مہارت سے متعلق کورس، اپرنٹس شپ وغیرہ کی معلومات فراہم کی جاسکیں ۔ این سی ایس پورٹل پرتقریباً ایک کروڑ فعال نوکری تلاش کرنے والے، تقریباً 54 ہزار آجر رجسٹر ہیں اور 200 ماڈل کریئر مراکز  سمیت تقریباً 1000 روزگار کے دفاتر کو بھی این سی ایس سے جوڑ دیا گیا ہے۔
اس مفت آن لائن تربیتی پروگرام کے علاوہ ، این سی ایس نے کووڈ-19اور لاک ڈاؤن کے نتیجے میں لیبر مارکیٹ کے ابھرتے ہوئے چیلنجوں کو کم کرنے کے لئے کئی دیگر سہولیات کی شروعات کی ہے۔ جیسے نوکری کے خواہشمند امیدواروں اور آجروں کے درمیان فاصلے کو کم کرنے کے لئے آن لائن جاب میلوں کا اہتمام کیا جارہا ہے۔ جہاں ملازمت کی اشاعت سے لے کر منتخب امیدواروں تک سارا عمل پورٹل سےہی مکمل کیاجاسکتا ہے۔ لاک ڈاؤن کے دورانیے کے دوران اب تک 76 آن لائن ملازمت میلوں کا انعقاد کیا جاچکا ہے۔
ملازمت تلاش کرنے والوں کو ان ملازمتوں تک براہ راست رسائی دینے کے لئے، این سی ایس پورٹل کے صفحہ اول پر گھر سے کام کرنے والی نوکریاں اور آن لائن تربیتی پروگرام کا ایک خاص لنک بھی بنایا گیا ہے۔
نہ صرف یہ، ایچ آئی آر آئی ایم ای سی کے تعاون سے ملازمت تلاش کرنے والے افراد کے لئے، این سی ایس پورٹل پر ویڈیو پروفائل بنانے کی سہولت بھی فراہم کررہا ہے۔ اس ویڈیو پروفائل کلپ کا استعمال کرکے نوکری کے خواہش مند افراد ، آجروں کو اپنی فعالیت دکھا سکیں گے۔ این سی ایس پورٹل پر دستیاب روزگار سے متعلق تمام سہولیات مفت فراہم کی گئی ہیں۔
م ن۔ ش ت ۔ ج
Uno-2900
(Visitor Counter : 397
ٹیکسٹائلز کی وزارت
اپریل تا جنوری 22-2021 ء کے دوران ٹیکسٹائل اور ملبوسات کی برآمدات 34.46 بلین ڈالر رہی ، جو کہ 21-2020 ء کی اسی مدت کے دوران بر آمدات سے 49 فی صد زیادہ ہے
اپریل تا جنوری 22-2021 ء کے دوران ٹیکسٹائل اور ملبوسات کی برآمدات 34.46 بلین ڈالر رہیں، جس سے 21-2020 ء کی اسی مدت کے مقابلے 49 فی صد اضافے کا اظہار ہوتا ہے ۔ سرمایہ کاری کو راغب کرنے ، روزگار پیدا کرنے اور پیداوار میں اضافہ کرنے کے پیش نظر حکومت نے ٹیکسٹائل کے لئے پیداوار سے منسلک ترغیب  اسکیم اور تین سال کی مدت میں 7 میگا ٹیکسٹائل پارک قائم کرنے کی خاطر پردھان منتری میگا انٹیگریٹڈ ٹیکسٹائل ریجن اینڈ اپیرل پارکس  اسکیم کو منظوری دی ہے ۔ ٹیکسٹائل کے لئے پی ایل آئی اسکیم ملک میں ہائی ویلیو مین میڈ فائبر  ، گارمنٹس اور ٹیکنیکل ٹیکسٹائل کی پیداوار کو فروغ دے گی۔ پی ایم مترا اسکیم کا مقصد ٹیکسٹائل انڈسٹری کی پوری ویلیو چین کے لئے بڑے پیمانے پر مربوط اور جدید بنیادی ڈھانچہ تیار کرنا ہے، جس سے ٹیکسٹائل انڈسٹری کو پیداوار میں اضافہ، مسابقت میں اضافہ اور روزگار پیدا کرکے کفایت شعار بننے میں مدد ملے گی۔
ٹیکسٹائل سیکٹر میں تقریباً 45 ملین لوگوں کو براہ راست روزگار حاصل ہے۔ حکومت ٹیکسٹائل سیکٹر میں سرمایہ کاری / توسیع میں اضافہ کرنے اور ٹیکسٹائل انڈسٹری میں بنائی کو جدید بنانے سمیت دیگر ترقی کے لئے کئی پالیسی اقدامات اور اسکیموں پر عمل درآمد کر رہی ہے، جن میں ترمیم شدہ ٹیکنالوجی اپ گریڈیشن فنڈ اسکیم  ، نیشنل ہینڈلوم ڈیولپمنٹ پروگرام  ، انٹیگریٹڈ پروسیسنگ ڈیولپمنٹ اسکیم  ، مربوط ٹیکسٹائل پارک کی اسکیم  ، ٹیکسٹائل سیکٹر میں صلاحیت سازی کے لئے سمرتھ اسکیم وغیرہ شامل ہیں۔
نیشنل اکاؤنٹ اسٹیٹسٹکس کے تازہ اعداد و شمار کے مطابق سال 18-2017 ء ، 19-2018 ء اور 20-2019 ء کے دوران صنعتی پیداوار میں ٹیکسٹائل کی صنعت کا تعاون 7 فی صد رہا ہے۔
مذکورہ معلومات ٹیکسٹائل کی وزیر مملکت محترمہ درشنا جاردوش نے آج راجیہ سبھا میں ایک تحریری جواب میں فراہم کی ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3270
(Visitor Counter : 125
بھارت کا مسابقتی کمیشن
سی سی آئی نے آدتیہ بڑلا فیشن اینڈ رٹیل لمیٹڈ کے ذریعے ٹی سی این ایس کلودنگ کمپنی لمیٹڈ کی تحویل کو منظوری دی
ہندوستانی مسابقتی کمیشن  نے آدتیہ بڑلا فیشن اینڈ رٹیل لمیٹڈ کے ذریعے ٹی سی اینایس کلودنگ کمپنی لمیٹڈ کی تحویل کو منظوری دے دی ہے۔
مجوزہ مجموعہ کے تحت آدتیہ بڑلا فیشن اینڈ رٹیل لمیٹڈ  کے ذریعے ٹارگیٹ کمپنی، ٹی سی این ایس کلودنگ کمپنی لمیٹڈ  کی توسیع شدہ شیئر پونجی کی 51 فیصد حصہ داری کی تحویل کی جائے گی۔
تحویل کنندہ ایک لسٹیڈ کمپنی ہے اور آدتیہ بڑلا گروپ کا حصہ ہے۔ یہ اپنے رٹیل اسٹور، آن لائن رٹیل پلیٹ فارم اور ای کامرس مارکیٹ پلیس کے توسط سے ملبوسات، جوتے اور متعلقہ ساز و سامان کے حصے میں برانڈڈ مصنوعات کی خوردہ فروخت کا کاروبار کرتی ہے۔
ٹارگیٹ ایک لسٹڈ کمپنی ہے، جو فی الحال ڈبلیو، آریلیا، وش فل، الیون اور فوک سانگ برانڈوں کے تحت خواتین کے لباس، زیورات، جوتے اور بیوٹی پروڈکٹس کی تعمیر، تقسیم اور فروخت کا کاروبار کرتی ہے۔ ٹارگیٹ کمپنی درج بالا زمروں میں مصنوعات کی تھوک کیش اینڈ کیری ٹریڈنگ  کا بھی کاروبار کرتی ہے۔
سی سی آئی کا تفصیلی آرڈر جلد ہی جاری کیا جائے گا۔
وزارت دفاع
رکشا منتری کا جرمنی دورہ
نئی دہلی، 13فروری 2019؍رکشا منتریمحترمہ نرملا سیتا رمن نے جرمنی کا اپنا دو روزہ باہمی سرکاری دورہ مکمل کرلیا ہے۔ وہ جرمنی کے وزیر دفاع ڈاکٹر اُرسولا وون ڈر لیئن کی دعوت پر جرمنی گئی تھیں۔
اپنے دو روزہ دورہ کے دوران دونوں وزراء نے دفاع کے شعبے میں باہمی تعاون کے تمام پہلوؤں کا تفصیلی جائزہ لیا، جو ہندوستان اور جرمنی کے درمیان اسٹریٹیجک شراکت داری کے اہم پہلو کے طورپر ابھر رہا ہے۔ انہوں نےتیزی سے بڑھتے ہوئے باہمی دفاعی تعلقات پر اطمینان کا اظہار کیا۔ دونوں وزراء نے بڑھتے ہوئے دفاعی اور دفاعی صنعتی تعاون پر ایک سمجھوتے پر دستخط کئے، جو فوج سے فوج کے درمیان رشتوں کے ساتھ ساتھ دفاعی صنعت اور تحقیقی و ترقی کے رابطوں کو مزید مستحکم کرے گا۔ انہوں نے علاقائی اور آپسی مفاد کے بین الاقوامی امور پر بھی تبادلہ خیال کیا۔
رکشا منتری نے بدنظمی سے دو چار دنیا میں ہندوستان کی دفاعی وابستگی، اصولوں، ترجیحات اور شراکت داری کے بارے میں جرمن تھنک ٹینک ڈی جی اے پی پرایک مخصوص آڈیئنس سے خطاب کیا۔ رکشا منتری نے ایک محفوظ، مستحکم اور پُر امن ماحول کی سمت تعاون دینے اور سب کے لئے زیادہ خوشحالی کے مقصد سے ہندوستان کی دفاعی ترجیحات اور وابستگیوں کو اجاگر کیا۔رکشا منتری نے مشترکہ قدروں اور مشترکہ مفادات کے ساتھ ہم خیال آزاد جمہوریتوں کے لئے ا س بات کی ضرورت پر زور دیا کہ وہ ضابطوں اور اصولوں پر مبنی عالمی نظام کو مستحکم کرنے کے لئے مل کر کام کریں اور اہم امور پر ایک مشترکہ نظریات قائم کریں۔
اپنے دورے کے دوران رکشا منتری نے جرمن اور ہندوستانی دفاعی سی ای اوز کے ساتھ بھی بات چیت کی۔ وزیر موصوف نے ان سے اپیل کی کہ وہ میک اِن انڈیا پہل کے تحت ہندوستان میں دفاعی سازوں سامان تیار کرنے میں اپنے اشتراک کووسعت دیں۔ ساتھ ہی ساتھ دفاعی ٹیکنالوجی کو فروغ دیں اور ہندوستانی کمپنیوں کے ساتھ تحقیق و ترقی میں تعاون کو فروغ دیں۔
م ن۔ح ا۔ن ع

U: 952
(Visitor Counter : 30
خواتین اور بچوں کی ترقیات کی وزارت
صدر جمہوریہ رام ناتھ کووند نے پارلیمنٹ کے دونوں مشترکہ ایوانوں سے خطاب کرتے ہوئے کہا کہ خواتین کو بااختیار بنانا حکومت کی اعلیٰ ترجیحات میں سے ایک ہے
بینکوں نے 22-2021میں 28 لاکھ سے زائد سیلف ہیلپ گروپوں کو 65ہزار کروڑ روپے سے زیادہ مالی مدد فراہم کی ہے:صدر جمہوریہ
مدرا یوجنا کے ذریعہ خواتین کے کاروبار اور ہنر کو فروغ دیا جارہا ہے:صدر جمہوریہ
لڑکے اور لڑکیوں کے ساتھ مساوی سلوک کے لئے حکومت نے شادی کے لیے خواتین کی عمر 18 سے بڑھا کر مردوں کی عمر کے مطابق 21 سال کردی ہے:صدر جمہوریہ
تمام موجودہ 33 سینک اسکولوں میں طالبات کا داخلہ شروع ہوگیا ہے۔ حکومت نے قومی دفاعی اکیڈمی میں خاتون کیڈٹس کے داخلے کی بھی منظوری دی ہے۔ خاتون کیڈٹس کا پہلا بیچ جون 2022 میں این ڈی اے میں داخل ہوگا:صدر جمہوریہ
مختلف پولیس فورسز میں 2014 کے مقابلے خاتون اہلکاروں کی تعداد بڑھ کردوگنی ہوگئی ہے: صدر جمہوریہ
نئی دہلی،31جنوری 2022
صدر جمہوریہ جناب رام ناتھ کووند نے آج پارلیمنٹ کے دونوں مشترکہ ایوانوں سے خطاب کیا۔ صدر جمہوریہ نے اپنے خطاب میں خواتین کو بااختیار بنانے کے مرکزی حکومت کی جانب سے کئے جارہے مختلف اقدامات پر روشنی ڈالی، جس کا مقصد مختلف شعبوں میں روزگار اور مساوی شرکت کے نئے مواقع فراہم کرنا ہے۔
اپنے خطاب میں صدر جمہوریہ نے کہا کہ خواتین، دیہی معیشت کو فروغ دینے میں اہم کردار ادا کررہی ہیں۔ بینکوں نے 22-2021میں 28 لاکھ سے زائد سیلف ہیلپ گروپوں کو 65ہزار کروڑ روپے سے زیادہ مالی مدد فراہم کی ہے۔ 15-2014 سے یہ چوتھی مرتبہ ہے جب رقم میں توسیع کی گئی ہے۔ حکومت نے سیلف ہیلپ گروپ کے ہزاروں خواتین اراکین کو بھی تربیت فراہم کی ہے اور ‘بینکنگ سکھی’ کے طور پر انہیں شراکت دار بنایا ہے۔ یہ خواتین، دیہی علاقوں میں گھر گھر جاکر بیکنگ خدمات فراہم کررہی ہیں۔
صدر جمہوریہ نے بتایا کہ خواتین کو بااختیار بنانا میری حکومت کی اعلیٰ ترجیحات میں سے ایک ہے۔ ہم سب اجوولا یوجنا کی کامیابی کے گواہ ہیں۔ ہمارے ملک کی ماؤں اور بہنوں کے کاروبار اور ہنر کو مدرا اسکیم کے ذریعہ فروغ دیا جارہا ہے۔ ‘بیٹی بچاؤ-بیٹی پڑھاؤ’ پہل سے بہت مثبت نتائج دکھائی دیے ہیں اور اسکولوں میں لڑکیوں کی تعداد میں حوصلہ افزا بہتری آئی ہے۔ لڑکے اور لڑکیاں برابر ہیں، اس کے لیے میری حکومت نے شادی کے لیے خواتین کی عمر 18 سے بڑھا کر 21 سال کردیا ہے، جو کہ مردوں کی بھی یہی عمر ہے۔
صدر جمہوریہ نے کہا کہ حکومت نے ایک بار میں تین طلاق دئے جانے کے عمل کو ایک مجرمانہ جرم بنا کرکے مسلم خواتین کو انصاف اور آزادی دلائی ہے۔ حج کے لیے محرم کے بغیر خواتین کے جانے پر پابندی تھی، لیکن حکومت نے اِس پابندی کو ختم کردیا۔ 2014 سے قبل اقلیتی برادری کے 3 کروڑ طلبا کو اسکالر شپ فراہم کی گئی تھی، لیکن ہماری حکومت میں 2014 کے بعد سے 4.5 کروڑ ایسے طلبا کو وظیفہ فراہم کیاگیا ہے۔ ہماری حکومت میں مسلم لڑکیوں کے اسکول چھوڑنے میں خاطر خواہ کمی آئی ہے اور اسکول میں ان کے داخلہ میں اضافہ ہوا ہے۔
صدر جمہویہ نے کہا کہ ہماری بچیوں کے درمیان سیکھنے کی صلاحیت کو فروغ دینے کے لئے قومی تعلیمی پالیسی میں صنفی انکلوزن فنڈ کے لئے بھی التزامات کئے گئے ہیں۔ یہ خوشی کی بات ہے کہ تمام موجودہ 33 سینک اسکولوں میں طالبات کا داخلہ شروع ہوگیا ہے۔ حکومت نے قومی دفاعی اکیڈمی میں خاتون کیڈٹس کے داخلے کی بھی منظوری دی ہے۔ خاتون کیڈٹس کا پہلا بیچ جون 2022 میں این ڈی اے میں داخل ہوگا۔ میری حکومت کی پالیسی کے فیصلوں اور حوصلہ افزا اقدامات کے ساتھ مختلف پولیس فورسز میں خاتون اہلکاروں کی تعداد میں 2014 کے مقابلے دوگنا اضافہ ہوا ہے۔
وزارت دفاع
سمندری طوفان ‘تاوتے ’سے متعلق تلاش اورامدادی کاررائیوں پرتازہ جانکاری
نئی دہلی ،18مئی : بھارتی بحریہ کے جہاز بیاس ، بیتوا اور تیغ ، بحری کشتی پی -305کے لئے تلاش میں آئی این ایس کوچی اور آئی این ایس کولکاتہ کے ساتھ شامل ہوگئے ہیں ۔ پی -305کشتی ممبئی سے تقریبا 35سمندری میل دور ایس اے آر کے علاقے میں ڈوب گئی تھی ، اس کی تلاش کے لئے پی 81اور دنیا کے ہیلی کاپٹروں کی بھی مدد لی جارہی ہے جوعلاقے میں فضاسے تلاش کررہے ہیں ۔ 17مئی ، 2021 کو شروع کئے گئے ایس اے آرکے بعد سے اب تک 180لوگوں کو بچایاجاچکاہے ۔
بچاؤ کی ایک اورکارروائی کا آغاز بھارتی بحریہ کے ہیلی کاپٹرکے ذریعہ جی اے ایل کنسٹرکٹرکے عملے کے بچاؤ کے لئے شروع کیاگیاہے جو ممبئی کے شمال میں واقع ہے ۔ جی اے ایل کنسٹرکٹرکے عملے کے 35افراد کو بچایاجاچکاہے ۔
ایس اے آرکی کوششیں گجرات کے ساحل سمندرمیں بھی جاری ہیں جس میں تین جہاز ، سپورٹ اسٹیشن -3، گریٹ شپ آدیتی اورڈرل شپ ساگربھوشن شامل ہیں ، جو گجرات کے ساحل سے 15سے 20میل جنوب مشرق میں موجود ہیں ۔ آئی این ایس تلوار اس علاقے میں پہنچ گیاہے اوراس نے ایس اے آرکی کوششوں میں اپنا تعاون شروع کردیاہے ۔ بحریہ کی مغربی کمان نے اواین جی سی اور ڈی جی شپنگ کے تعاون سے امداد کے لئے پانچ کشتیاں روانہ کی ہیں ۔ گریٹ شپ آدیتی اور سپورٹ اسٹیشن -3لنگر ڈالے ہوئے ہیں ۔ اسی دوران سمندرسیوک اورایس وی چیل کے اوایس وی ساگربھوشن کی کوششوں میں شامل ہوگئے ہیں اورفی الحال صورت حال مستحکم ہے ۔
سمندراب بھی بری طرح طغیانی پرہے اور ہوا کی رفتار25سے 30ناٹس کے قریب ہے جس سے ایس اے آرکاررائیوں میں شامل جہازوں اور ہوائی جہازوں کو خطرہ ہوسکتاہے ۔
سائنس اور ٹیکنالوجی کی وزارت
بھارت رتن پروفیسر راؤ کو انرجی فرنٹیئرز میں تحقیق کےلئے اینی انٹرنیشنل ایوارڈ سے نوازا گیا
یہ ایوارڈ روم میں واقع کیرینال پیلیس میں 14 اکتوبر 2021 کو ایک سرکاری تقریب میں پیش کیا جائےگا
نئی دہلی، 27 مئی 2021، بھارت رتن پروفیسر سی این آر راؤ کو قابل تجدید توانائی کے وسائل اور توانائی کے ذخیرے سے متعلق تحقیق کےلئے ا انٹرنیشنل اینی ایوارڈ 2020 سے نوازا گیا ہے اس کو انرجی فرنٹیئرز ایوارڈ بھی کہا جاتا ہے۔ توانائی سے متعلق تحقیق کے معاملے میں اس کو نوبل پرائز سمجھا جاتا ہے۔
پروفیسر راؤ تمام نوع انسانی کے فائدے کے لئے توانائی کے واحد ذریعہ کے طور پر ہائیڈروجن انرجی پر کام کرتے رہےہیں۔ ہائیڈروجن اسٹوریج ، ہائیڈروجن کے فوٹو کیمیکل اور الیکٹرو کیمیکل پروڈکشن، ہائیڈروجن کے شمسی پروڈکشن اور غیر دھاتی محرک، ان کے کام کی خصوصیات ہیں۔
پروفیسر راؤ کو انرجی فرنٹیئر ایوارڈ میٹلز آف سائٹس، کاربن نینو ٹیوبس اور دیگر میٹیریلس اور دو جہتی نظام ، گرافین سمیت، بورون نائٹروجن ۔ کاربن ہائبریڈ میٹیریلس اور انرجی ایپلی کیشز اور گرین ہائیڈروجن پروڈکشن کے لئے مولب ڈینم سلفائڈ  کے بارے میں ان کے کام کے لئے دیا گیا ہے۔ پروفیسر راؤ نے ان تینوں شعبوں میں کام کیا ہے اور کچھ بہت ہی اختراعی میٹیریلز تیار کئے ہیں۔
بتایا گیا ہے کہ یہی میٹیریل یا متعقہ میٹیریلز ہائیڈروجن اسٹوریج سسٹمز اور ہائی اسپیسیفک پاور اور زیادہ تعداد میں چارج، ڈسچارج سائیکلز والے سپر کیپیسیٹر کی تعمیر کے لئے مفید خصوصیات کے حامل ہیں۔ یہ توانائی کا ذخیرہ کرنے بیٹریوں جیسے آلات ہیں جوکہ قابل تجدید توانائی کے شعبے کا ایک اہم حصہ بن جائیں گے۔
اینی ایوارڈ 2020 روم میں واقع کیرینال پیلیس میں 14 اکتوبر 2021 کو ایک منعقد کی جانے والی سرکاری تقریب میں پیش کیا جائےگا۔ اس تقرب میں اطالوی جمہوریہ کے صدر سرگیو مٹیریلا بھی شرکت کریں گے۔
توانائی اور ماحولیات کی تحقیق کے شعبے میں اس ایوارڈ کو گزشتہ برسوں میں بین الاقوامی سطح پر منظوری حاصل ہوئی ہے۔ اس ایوارڈ کا مقصد توانائی کے وسائل کے بہتر استعمال کو فروغ دینا اور محققین کی نئی نسلوں کے کام کی حوصلہ افزائی کرنا ہے۔اس سے پتہ چلتا ہے کہ اینی کے ذریعہ سائنسی تحقیق اور اختراع کو کتنی اہمیت دی جاتی ہے۔ اس میں نقد انعام کے ساتھ ساتھ خصوصی طور پر تیار کیا گیا ایک گولڈ میڈل بھی شامل ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-4887
(Visitor Counter : 114
امور صارفین، خوراک اور عوامی تقسیم کی وزارت
مرکزی بین وزارتی ٹاسک فورس الیکٹرانک آلات کی چارجنگ پورٹس میں یکسانیت کا جائزہ لینے والی میٹنگیں کرتی ہے، ایئر بڈز اور اسمارٹ گھڑیوں جیسے پہننے والے سامان کے لیے چارجنگ پورٹ کی یکسانیت کے لیے ایک ذیلی گروپ تشکیل دیتی ہے
متعلقہ فریقوں نے مؤثر نفاذ اور آسانی سے اپنائے جانے والے یکساں چارجنگ پورٹ کے مرحلہ وار طریقہ سے شروع کئے جانے پر اتفاق کیا
صارفین کے امور کے محکمے میں سکریٹری روہت کمار سنگھ نے تشکیل دی گئی مرکزی بین وزارتی ٹاسک فورس کی میٹنگ کی صدارت کرتے ہوئے کہا کہ صنعت کو صارفین کی فلاح و بہبود اور گریز کے قابل ای ویسٹ کی روک تھام کے لیے یکساں چارجنگ پورٹ کو اپنانے میں مل کر قابو پانا چاہیے۔
میٹنگ میں صنعتی انجمنوں جیسے ایم اے آئی ٹی ،ایف آئی سی سی آئی، سی آئی آئی تعلیمی اداروں بشمول آئی آئی ٹی کانپور، آئی آئی ٹی  ، وارانسی اور مرکزی حکومت کی وزارتوں نیز ماحولیات جنگلات اورآب و ہوا کی تبدیلی کی وزارت کے نمائندوں نے شرکت کی۔
میٹنگ کے دوران،متعلقہ فریقوں کے درمیان الیکٹرانک آلات جیسے اسمارٹ فونز، ٹیبلیٹ، لیپ ٹاپ وغیرہ کے لیے چارجنگ پورٹ کے طور پریو ایس بی ٹائپ -سی کو اپنانے پر وسیع تر اتفاق رائے دیکھنے میں آیا۔ میٹنگ میں اس بات پر مزید غور کیا گیا کہ فیچر فونز کے لیے ایک مختلف چارجنگ پورٹ کو اپنایا جا سکتا ہے۔
محکمہ نے پہننے کے قابل سامان کے لیے یونیفارم چارجنگ پورٹ کیعمل آوری کا جائزہ لینے کے لیے ایک ذیلی گروپ بنانے کا بھی فیصلہ کیا ہے۔ اس ذیلی گروپ میں صنعتی اداروں، تعلیمی اداروں وغیرہ کے نمائندے شامل ہوں گے۔
یہ بھی محسوس کیا گیا کہ ایم او ای ایف سی سی کی طرف سے ای ویسٹ کے حوالے سے الیکٹرانک آلات میں یکساں چارجنگ پورٹ کے ممکنہ اثرات کا جائزہ لینے اور جانچنے کے لیے ایک ممکنہ اثرکا مطالعہ کیا جا سکتا ہے۔
متعلقہ فریقوں نے اس بات پر اتفاق کیا کہ مشترکہ چارجنگ پورٹ مرحلہ وارطورپر شروع کیا جا سکتا ہے تاکہ اسے صنعت کے ذریعے لاگو کیا جا سکے اور ہم آہنگی کے ساتھ صارفین کے ذریعہ اپنایا جاسکے۔
چارجنگ پورٹ میں یکسانیت لائف  مشن کی سمت ایک قدم ہے عزت مآب وزیر اعظم جناب نریندر مودی نےکوپ-26 میں دانستا اور اندھا دھند کھپت کی بجائے دانشمندانہ اور محتاط مفید استعمال کی تلقین کی ہے۔لائف مشن ان افراد کا ایک عالمی نیٹ ورک خاص کر کرہ ارض کے حامی افرادبنانے اور پروان چڑھانے کا ایک منصوبہ ہے ، جو ماحول دوست طرز زندگی کو اپنانے اور فروغ دینے کے لیے مشترکہ عزم رکھتے ہوں ۔
ریلوے کی وزارت
بھارتی ریلوے تیوہاری سیزن کے دوران مسافرین کے لئے بلارکاوٹ اور آرام دہ سفر کو یقینی بنانے کے لئے تقریباً 668 خصوصی ریل گاڑیاں چلا رہا ہے
خصوصی ریل گاڑیاں چلانے اور باقاعدہ طور چلنے والی ریل گاڑیوں میں ڈبوں کا اضافہ کرنے کے علاوہ، بڑے اسٹیشنوں پر بھیڑ بھاڑ کا انتظام کرنے کو ترجیح دی گئی ہے
ملک بھر میں ریلوے سیکٹروں میں بڑے مقامات کو مربوط کرنے کے لئے خصوصی ریل گاڑیوں کا انتظام کیا گیا ہے
نئی دہلی، 26 اکتوبر، 2021:
جاری تیوہاری سیزن کے دوران بھارتی ریلوے ، تیوہاروں کو اپنے کنبوں کے ساتھ منانے کے لئے مسافرین کو ان کے آبائی وطن پہنچانے کے سلسلے میں ، مسافرین کے سفر کے لئے خصوصی انتظامات کرکے ، ان کے ساتھ تیوہار کی خوشیاں ساجھا کر رہا ہے۔
اس تیوہاری سیزن کے دوران، ریل مسافرین کی سہولت کے لئے اور مسافرین کی اضافی بھیڑ کو کم کرنے کے لئے، بھارتی ریلوے اس سال درگا پوجا سے چھٹ پوجا تک 110 خصوصی ریل گاڑیوں کے 668 دورے کرا رہا ہے۔ اس کے علاوہ، تیوہاری سیزن کے دوران بھیڑبھاڑ میں نشست کی دستیابی کو یقینی بنانے کے لئے باقاعدہ چلنے والی ریل گاڑیوں میں کوچوں کی تعداد میں اضافہ کیا جا رہا ہے۔
ملک بھر میں ریلوے کے شعبے میں بڑے مقامات کو مربوط کرنے کے لئے خصوصی ریل گاڑیوں کی منصوبہ بندی کی گئی ہے۔
|
|
پوجا دیوالی چھٹ اسپیشل۔ 2021 
نوٹیفائی کی گئی ریل گاڑی
|
|
ریلوے
|
|
ریل گاڑیوں کی تعداد
|
|
دورے
|
|
NR
|
|
26
|
|
312
|
|
NCR
|
|
4
|
|
26
|
|
NER
|
|
4
|
|
24
|
|
NWR
|
|
4
|
|
4
|
|
ER
|
|
6
|
|
44
|
|
ECR
|
|
6
|
|
12
|
|
ECoR
|
|
8
|
|
24
|
|
SR
|
|
6
|
|
12
|
|
SER
|
|
8
|
|
46
|
|
SWR
|
|
2
|
|
10
|
|
CR
|
|
6
|
|
26
|
|
WR
|
|
18
|
|
102
|
|
WCR
|
|
12
|
|
26
|
|
میزان
|
|
110
|
|
668
غیر منظم کوچوں میں مسافرین کے ترتیب وار انداز میں داخلے کے لئے آر پی ایف کے زیر نگرانی ٹرمنس اسٹیشنوں پر قطار بناکر بھیڑ قابو میں کرنے کے اقدامات کو یقینی بنایا جا رہا ہے۔
مسافرین کی سلامتی کو یقینی بنانے کے لئے بڑے اسٹیشنوں میں اضافی آر پی ایف عملے کی تعیناتی کی گئی ہے۔ ریل گاڑیوں کی بلارکاوٹ آمدورفت کو یقینی بنانے کے لئے بڑے اسٹیشنوں پر ہنگامی ڈیوٹی کے تحت افسران کی تعیناتی کی گئی ہے۔ ریل گاڑی خدمات کے تعلق سے کسی بھی رکاوٹ کودور کرنے لیے ترجیحی بنیاد پر عملہ تعینات کیا گیا ہے۔
پلیٹ فارم نمبروں کے ساتھ ریل گاڑیوں کے آنے /روانہ ہونے کے بار بار اور بروقت اعلان کے لئے اقدامات کیے گئے ہیں۔
اہم اسٹیشنوں پر ’’مے آئی ہیلپ یو‘‘ کے بوتھوں کو چالو رکھا گیا ہے ، اس کے علاوہ ان اسٹیشنوں پر مسافرین کی رہنمائی اور ان کو بہتر تعاون فراہم کرنے کے لئے آر پی ایف عملہ اور ٹی ٹی ای حضرات کو بھی تعینات کیا گیا ہے۔
سیٹ چھیننے، اضافی وصولی، اور ٹاؤٹنگ سرگرمی ،وغیرہ جیسی بدعملیوں کی نگرانی سلامتی دستوں اور وجیلانس ڈپارٹمنٹ اسٹاف کے ذریعہ سختی کے ساتھ کی جا رہی ہے۔ انتظارگاہوں ، ریٹائرنگ رومز ، بالخصوص مسافرین کی سہولت والے کمروں اور بالعموم اسٹیشنوں پر، علاقائی صدر دفاتر کے ذریہ صفائی ستھرائی کے انتظام کے لئے ہدایات جاری کی جا رہی ہیں۔
شماریات اور پروگرام کے نفاذ کی وزارت
ہندوستان میں پے رول رپورٹنگ۔ روزگار کی صورتحال کا ایک رسمی جائزہ
نئی دہلی، 24 جنوری / شماریات اور پروگرام کے نفاذ کی وزارت کے قومی شماریاتی دفتر نے ستمبر 2017 سے نومبر 2019 تک کی مدت کے دوران ملک میں روزگار کی صورتحال کے بارے میں پریس نوٹ جاری کیا ہے۔یہ پریس نوٹ کچھ معاملات میں ترقی کا جائزہ لینے کے لئے چنندہ سرکاری ایجنسیوں کے پاس دستیاب انتظامی ریکارڈ کی بنیاد پر جاری کیا گیا ہے۔
۔۔۔۔۔۔۔۔۔۔۔

U – 351
(Visitor Counter : 60
ماحولیات، جنگلات اور موسمیاتی تبدیلی کی وزارت
کمیشن آف ائیر کوالٹی کی ہدایت کی روشنی میں قومی راجدھانی خطے میں ڈسٹ کنٹرول اینڈ منیجمنٹ سیلس قائم کئے گئے
اترپردیش میں 17سیلس قائم کئے گئے ، دہلی میں 11، راجستھان میں 8اور ہریانہ میں 2سیلس قائم کئے گئے
سی پی سی بی، ریاستی پی سی بیس/ ڈی پی سی سی اور سبھی متعلقہ ایجنسیاں نشان زد دھول اور گردوغبار کو کم کرنے کے اقدامات کی لگاتار نگرانی اور اقدامات کو لاگو کریں گی
قومی راجدھانی خطے اور آس پاس کے علاقوں میں ائیر کوالٹی منیجمنٹ کے لئے کمیشن  سڑکوں اور قومی راجدھانی خطے میں پھیلے کھلے علاقوں میں پھیلنے والی دھول اور مٹی کی آلودگی سے موثر ڈھنگ سے نمٹنے کے لئے اقدامات کررہی ہے ۔
اس طریقہ کار کا مقصد دھول کی آلودگی کے وسیلوں کو ختم کرنے کے لئے اخترای ٔ حل کے ساتھ دھول کو کم کرنے کے اقدامات کو مستحکم کرنا ہے۔ اس کے لئے سی اے کیو ایم کی طرف سے اترپردیش ،راجستھان، ہریانہ اور جی این سی ٹی ڈی کی سبھی سڑک رکھ رکھاؤ اور سڑکوں کی تعمیر کرنے والی ایجنسیوں کو ہدایات جاری کی گئی ہیں تاکہ متعلقہ ریاستوں میں دھول کے کنٹرول اور بندوبست کے سیلس قائم کئے جاسکیں ۔
یہ سیل متعلقہ ایجنسیوں کے ذریعہ سڑکوں کی دھول کو کنٹرول کرنے کے اقدامات کی عمل آوری کی مستقل نگرانی کرے گا اور کئے گئے اقدامات کی پیش رفت پر نظر رکھے گا اس کے علاوہ سیل کے ذریعہ مہینہ کی بنیاد پر تیار کی گئی تفصیلی رپورٹ دھول کی آلودگی سے نمٹنے میں زیادہ منظم ڈھنگ سے مددگار ثابت ہوگی۔
سی اے کیو ایم نے اس سلسلے میں ایک دس نکاتی دھول کی نگرانی کا پیرامیٹر ترتیب دیا ہے۔اس پیرا میٹر میں مختلف اقدامات شامل ہیں جو کہ دھول کے کنٹرول اور منیجمنٹ سیل کے ذریعہ سختی سے اپنائے جانے کی ضرورت ہے۔ان اقدامات میں سڑک صاف کرنے کی مشینوں کا استعمال ، مخصوص مقامات ، لینڈ فیلس میں جمع کیے گئے دھول اور مٹی کو سائنسی ڈھنگ سے نپٹارہ کیا جانا ، صفائی ستھرائی کے بعد مٹی اور دھول کو دبانے کے لئے پانی کا چھڑکاؤ، گڈھوں سے پاک سڑکوں کو یقینی بنانے کے لئے سڑکوں کا مناسب بندوبست ، سڑکوں کی مرمت یا انہیں بچھانا اس ڈھنگ سے جس سے صفائی کرنے میں مدد ملے،صنعتی علاقوں میں سیمنٹ والی سڑکوں کا بچھایا جانا وغیرہ شامل ہیں۔
کمیشن کی ہدایات کے بعد این سی آر کی ریاستی سرکاروں کی سڑکوں کے رکھ رکھاؤ کرنے والی ایجنسیوں اور جی این سی ٹی ڈی نےڈسٹ کنٹرول اور منیجمنٹ سیلس قائم کئے ہیں۔اترپردیش ریاست نے اب تک 17سیلس قائم کئے ہیں۔ اس کے علاوہ قومی راجدھانی خطے دہلی سرکار کی طرف سے 11سیلس قائم کئے گئے ہیں اور راجستھان کی سرکارنے 8سیلس جبکہ ہریانہ نے 2 ڈسٹ کنٹرول اور منیجمنٹ سیلس قائم کئے ہیں۔
ڈسٹ کنٹرول منیجمنٹ سیلس نہ صرف سڑکوں پر دھول اور مٹی کی آلودگی کے مسئلے کو پائیدار طریقے سے حل کرنے میں مددگار ثابت ہوں گے بلکہ بر وقت احتیاطی درست اقدامات شروع کرنے میں بھی مدد فراہم کریں گے۔اس کے علاوہ سنٹرل پولوشن کنٹرول بورڈ ، اسٹیٹ پولوشن کنٹرول بورڈ، دہلی پولوشن کنٹرول کمیٹی اور دیگر متعلقہ ایجنسیاں دھول اور مٹی کو کم کرنے کے اقدامات کو لاگو کرنے کے سلسلے میں لگاتار نگرانی بھی کریں گی۔
۔۔۔۔۔۔۔۔۔۔۔۔۔۔

U.NO. 9763
(Visitor Counter : 142
وزارت دفاع
ایئر فورس ڈے پریڈ اور فلائی پاسٹ پریاگ راج میں منعقد ہوگا
بھوپال میں بھی فلائی پاسٹ کا اہتمام کیا گیا
ہندوستانی فضائیہ 08 اکتوبر 2023 کو اپنی 91 ویں سالگرہ منائے گی۔ ملک کے مختلف حصوں میں ایئر فورس ڈے کی تقریبات کی میزبانی کی نئی روایت کو برقرار رکھتے ہوئے، اس سال یوم فضائیہ کی پریڈ اور ایئر ڈسپلے پریاگ راج، اترپردیش میں منعقد کی جائے گی۔
رسمی پریڈ کا انعقاد ایئر فورس اسٹیشن بامرولی میں کیا جائے گا اور ایئر ڈسپلے کو سنگم کے علاقے میں، پریاگ راج میں آرڈیننس ڈپو فورٹ کے آس پاس میں کیا جائے گا۔ خوبصورت ماحول قریبی تشکیلات میں اڑنے والے جہازوں کی کشش میں اضافہ کرے گا۔
یوم فضائیہ کی تقریبات دراصل اس سے ایک ہفتہ پہلے 30 ستمبر 2023 کو مدھیہ پردیش کے بھوپال میں بھوجتل جھیل کے قریب ایئر ڈسپلے کے ساتھ شروع ہوں گی۔
آئی اے ایف پریاگ راج اور بھوپال دونوں جگہوں پر اپنی ائیروبیٹک پرفارمنس کی دلچسپ رینج کے ساتھ مقامی لوگوں کو خوش آمدید کہنے اور ان کو مسحور کرنے کا منتظر ہے۔ ایئر فورس ڈے پریڈ کا پچھلا ایڈیشن چنڈی گڑھ میں منعقد ہوا تھا، جس میں فلائی پاسٹ سکھنا جھیل پر کیا گیا تھا۔
۔۔۔۔۔۔۔۔۔۔۔۔۔۔۔۔۔
ش ح۔ ا ک۔ م ر

Urdu No. 7286
(Visitor Counter : 43
سائنس اور ٹیکنالوجی کی وزارت
سائنس دانوں نے مٹیریلز کی نئی حالت کا پتہ لگالیا ہے جس سے بہتر ٹیون ایبل، قابل کنٹرول کوانٹم ٹکنالوجیوں کے لئے نیا راستہ کھول سکتا ہے
نئی دہلی29،مارچ2021
سائنس دانوں نےماحولیات کےرابطے میں آنے والے میٹریلز کی ایک ایسی چوکانے والی نئی حالت کا پتہ لگایا ہے جو الیکٹرومیکنیٹک فیلڈ کی موجودگی میں اپنے فزیکل خوبیوں  کو بدل سکتی ہے۔ اس سے کوانٹم ٹکنالوجیوں کو بہتر کیا جاسکتا ہے اور یہ استعمال کرنے والے کی ضرورتوں کے مطابق کنرول کرنے کے اہل ہے اور چلانے کے بھی قابل ہے۔
ایک باہری الیکٹرانک میگ نیسٹک فیلڈ اور ایک کرسٹالائن ٹھوس کی جیومیٹرک حالت کو الیکٹرکس کے ساتھ ایک ڈائی میشنل بنیاد پر نمایاں کیاگیا جو مرحلہ وار تبدیلی ظاہر کرسکتی ہے۔ یہ فزیکل پراپرٹیز کو بدل سکتی ہے۔ سال 2016 میں فزکس کے لئے نوبیل انعام ٹوپولوجیکل مرحلے کی تبدیلی اور میٹریل کے ٹوپولوجیکل مرحلےکی تھیورٹیکل کھوج کے لئے دیاگیا تھا۔ اس ادارے نے میٹریلز اور ان کی ایپلیکشن یعنی استعمال کو جدید ڈھنگ سے سمجھنے میں اہم رول ادا کیا ہے۔ ٹوپولوجی جیومیٹرک اب جیکٹ کی حالت سے متعلق ہے، جسے کھینچاؤ اور بدلاؤ جیسی لگاتار ڈی فورمیشنس حالت میں محفوظ رکھا جاتا ہے۔
بھارت سرکار کے سائنس وٹکنالوجی کے محکمے کے ایک خودمختار ادارے رمن ریسرچ انسٹی ٹیوٹ  کے ایسوسی ایٹ پروفیسر دیبیندو رائے اور ان کا گروپ کسی ماحولیات کے رابطے میں سسٹم یا اوپن سسٹم اور ان کی فزیکل پراپرٹیز پر تحقیق میں مصروف عمل ہے۔ انہوں نے تحقیق میں مٹیریل کے ٹوپولوجیکل مرحلہ کی تبدیلی کو کنٹرول کرنے کا طریقہ ڈھونڈا جو کسی ماحولیات میں لیزرلاسٹ وغیرہ کے رابطے جیسی باہری گڑبڑی میں ممکن ہوتا ہے۔
ہماری روزانہ کی زندگی میں کئی ایسے ڈیوایسز اور ٹکنالوجیاں ایسی ہیں جو کوانٹیم فزکس کے دیگر پہلوؤں پر مبنی ہیں۔ مثال کے طور پر ایل ای ڈی، سیمی کنڈکٹر ٹکنالوجی اور نینو مٹیریلز کو لے سکتے ہیں۔ عام طور پر ایسے کوانٹم سسٹم میں ماحولیات رابطے کو یا تو ان دیکھا کردیا جاتا ہے یا انہیں بہت کم اہمیت دی جاتی ہے، لیکن حال کے اس کام کے ذریعے آر آر آئی کی ٹیم نے یہ ثابت کردیا ہےکہ اگر ان اثرات کو احتیاط سے اپنایا جائے تو کوانٹم سسٹم کے فزکس برتاؤ میں بہت بڑا بدلاؤ کیا جاسکتا ہے اور ایک بہتر کوانٹم ٹکنالوجی کی طرف بڑھا جاسکتا ہے۔
...............................................................
ش ح، ح ا، ع ر
U-3164
(Visitor Counter : 148